CELEX: 62009CB0386
Language: fi
Date: 2010-09-15 00:00:00
Title: Asia C-386/09: Unionin tuomioistuimen määräys (seitsemäs jaosto) 15.9.2010 (Cour du travail de Bruxellesin (Belgia) esittämä ennakkoratkaisupyyntö) — Jhonny Briot v. Randstad Interim, Sodexho SA ja Euroopan unionin neuvosto (Työjärjestyksen 104 artiklan 3 kohdan toinen alakohta — Direktiivi 2001/23/EY — Yritysten luovutus — Työntekijöiden oikeuksien turvaaminen — Vuokratyövoimaan kuuluvan työntekijän määräaikaisen työsopimuksen uusimatta jättäminen)

18.12.2010   
            
            
               FI
            
            
               Euroopan unionin virallinen lehti
            
            
               C 346/22
            
         Unionin tuomioistuimen määräys (seitsemäs jaosto) 15.9.2010 (Cour du travail de Bruxellesin (Belgia) esittämä ennakkoratkaisupyyntö) — Jhonny Briot v. Randstad Interim, Sodexho SA ja Euroopan unionin neuvosto
   (Asia C-386/09) (1)
   
   (Työjärjestyksen 104 artiklan 3 kohdan toinen alakohta - Direktiivi 2001/23/EY - Yritysten luovutus - Työntekijöiden oikeuksien turvaaminen - Vuokratyövoimaan kuuluvan työntekijän määräaikaisen työsopimuksen uusimatta jättäminen)
   2010/C 346/36
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour du travail de Bruxelles
   
      Asianosaiset
   
   
      Kantaja: Jhonny Briot
   
      Vastaajat: Randstad Interim, Sodexho SA ja Euroopan unionin neuvosto
   
      Oikeudenkäynnin kohde
   
   Ennakkoratkaisupyyntö — Cour du travail de Bruxelles — Työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annetun neuvoston direktiivin 2001/23/EY (EYVL L 82, s. 16) 1 artiklan 1 kohdan, 2 artiklan 1 kohdan a alakohdan ja 2 kohdan c alakohdan, 3 artiklan 1 kohdan ja 4 artiklan 1 kohdan tulkinta — Vuokratyövoimaan kuuluvan työntekijän määräaikaisen työsopimuksen uusimatta jättäminen yrityksen luovutuksen takia — Mahdollisuus rinnastaa vuokratyövoimaan kuuluvia työntekijöitä välittävä yhtiö tai, jos ei sitä, vuokratyövoimaan kuuluvien työntekijöiden palveluihin turvautuva yhteisön toimielin, ”työnantaja-luovuttajaan” — Vuokratyövoimaan kuuluvien työntekijöiden mahdollinen sulkeminen kyseisellä direktiivillä tarjottujen takeiden ulkopuolelle — Luovutuksensaajan velvollisuus tai mahdollisuus pitää työsuhde voimassa
   
      Määräysosa
   
   Pääasian kaltaisissa olosuhteissa, joissa vuokratyövoimaan kuuluvan työntekijän määräaikaisen työsuhteen päätyttyä sovitun määräajan umpeuduttua sellaisena ajankohtana, joka oli ennen sen toiminnan luovuttamista, johon vuokratyövoimaan kuuluva työntekijä oli osoitettu, kyseisen sopimuksen uusimatta jättämisellä tämän luovutuksen takia ei rikota työntekijöiden oikeuksien turvaamista yrityksen tai liikkeen taikka yritys- tai liiketoiminnan osan luovutuksen yhteydessä koskevan jäsenvaltioiden lainsäädännön lähentämisestä 12.3.2001 annetun neuvoston direktiivin 2001/23/EY 4 artiklan 1 kohdassa säädettyä kieltoa. Tämän takia tämän vuokratyövoimaan kuuluvan työntekijän osalta ei ole katsottava, että hän on edelleen työvoiman käyttäjänä olevan yhtiön käytettävissä luovutuksen ajankohtana.
   
      (1)  EUVL C 312, 19.12.2009.